ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৮ মে, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৯৩ কোটি ১৩ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১৬ হাজার ৩০৮
সুস্পষ্টভাবে করোনায় আক্রান্তের হার ০.০৪ শতাংশ
জাতীয় স্তরে সুস্থতার হার বর্তমানে ৯৮.৭৫ শতাংশ
দেশে গত ২৪ ঘন্টায় সুস্থ হয়েছেন ২ হাজার ১৫৮ জন; এরফলে, মোট সুস্থতার সংখ্যা বেড়ে ৪ কোটি ২৬ লক্ষ ৯ হাজার ৩৩৫
দেশে গত ২৪ ঘন্টায় নতুন করে আক্রান্তের সংখ্যা ২ হাজার ৬৮৫
দৈনিক ভিত্তিতে আক্রান্তের হার ০.৬০ শতাংশ
সাপ্তাহিক ভিত্তিতে আক্রান্তের হার ০.৫৪ শতাংশ
এখনও পর্যন্ত মোট নমুনা পরীক্ষা হয়েছে ৮৪ কোটি ৯৩ লক্ষ; দেশে গত ২৪ ঘন্টায় নমুনা পরীক্ষার সংখ্যা ৪ লক্ষ ৪৭ হাজার ৬৩৭
CG/BD/AS/
(Visitor Counter : 59
প্রধানমন্ত্রীরদপ্তর
প্রধানমন্ত্রী আগামীকাল  প্রয়াগরাজ সফর করবেন এবং একটি অনুষ্ঠানে অংশগ্রহণ করবেন, সেখানে ২ লক্ষেরও বেশি মহিলা অংশ নেবেন
নয়াদিল্লি, ২০ ডিসেম্বর, ২০২১
প্রধানমন্ত্রী শ্রী নরেন্দ্র মোদী আগামীকাল  প্রয়াগরাজ সফর করবেন এবং দুপুর ১টার সময় একটি অনুষ্ঠানে অংশ নেবেন। এই অনুষ্ঠানে ২ লক্ষেরও বেশি মহিলা অংশগ্রহণ করবেন।
তৃণমূল পর্যায়ে মহিলাদের ক্ষমতায়ন, দক্ষতা বিকাশ ও উৎসাহদানের মাধ্যমে সশক্তিকরণের ক্ষেত্রে প্রধানমন্ত্রীর দৃষ্টিভঙ্গীর সঙ্গে সামঞ্জস্য বজায় রেখে এই অনুষ্ঠানের আয়োজন করা হয়েছে। মহিলাদের সাহায্য করার প্রয়াসের অঙ্গ হিসাবে প্রধানমন্ত্রী এদিন স্বনির্ভর গোষ্ঠীর মহিলা সদস্যদের ব্যাঙ্ক অ্যাকাউন্টে ১ হাজার কোটি টাকা হস্তান্তর করবেন। এতে স্বনির্ভর গোষ্ঠীর প্রায় ১৬ লক্ষ মহিলা সদস্য উপকৃত হবেন। দীনদয়াল অন্ত্যোদয় যোজনা - জাতীয় গ্রামীণ জীবন জীবিকা মিশন – এর আওতায় ৮০ হাজার স্বনির্ভর গোষ্ঠীর প্রত্যেকে কমিউনিটি ইনভেস্টমেন্ট ফান্ড  – এর ১.১০ লক্ষ টাকা এবং ৬০ হাজার স্বনির্ভর গোষ্ঠী মাথাপিছু রিভলভিং ফান্ডের ১৫ হাজার টাকা করে পাবে।
অনুষ্ঠানে প্রধানমন্ত্রী ব্যবসায়ী সহযোগীদের  অ্যাকাউন্টে প্রতি মাসের জন্য ৪ হাজার টাকা বৃত্তি হস্তান্তর করবেন। এই বিসি সখীরা তৃণমূল পর্যায়ে ঘরে ঘরে আর্থিক পরিষেবা দিয়ে থাকে। এই কাজে ছ’মাসের জন্য ৪ হাজার টাকা বৃত্তি দেওয়া হয়, যাতে তারা কাজে স্থিতিশীল হয়ে লেনদেনের সাহায্যে কমিশনের মাধ্যমে উপার্জন শুরু করতে পারে।
এই অনুষ্ঠানে প্রধানমন্ত্রী মুখ্যমন্ত্রী কন্যা সুমঙ্গল প্রকল্পের আওতায় ১ লক্ষ সুবিধাভোগীকে ২০ হাজার কোটি টাকারও বেশি অর্থ রাশি হস্তান্তর করবেন। এই প্রকল্পে একজন শিশু কন্যার জীবনের বিভিন্ন পর্যায়ে শর্ত-সাপেক্ষে নগদ হস্তান্তরের সুযোগ রয়েছে। প্রতেক সুবিধাভোগীকে মোট ১৫ হাজার টাকা করে দেওয়া হবে। জন্মের সময় ২ হাজার, এক বছরে সম্পূর্ণ টিকাদান হলে ১ হাজার, প্রথম শ্রেণিতে ভর্তির সময় ২ হাজার, ষষ্ঠ শ্রেণিতে ভর্তির সময় ২ হাজার, নবম শ্রেণিতে ভর্তির সময় ৩ হাজার এবং দশম অথবা দ্বাদশ শ্রেণি উত্তীর্ণ হওয়ার পর যে কোনও ডিগ্রি/ডিপ্লোমা পাঠক্রমে ভর্তির সময় ৫ হাজার টাকা করে পাবে।
এদিন প্রধানমন্ত্রী ২০২টি পরিপূরক পুষ্টি উৎপাদন ইউনিটের ভিত্তিপ্রস্তর স্থাপন করবেন। স্বনির্ভর গোষ্ঠীর মাধ্যমে এই ইউনিটগুলি গড়ে তোলা হবে। প্রতিটি ইউনিট গড়ে তুলতে প্রায় ১ কোটি টাকা খরচ হবে। এই ইউনিটগুলি রাজ্যের ৬০০টি ব্লকে সুসংহত শিশু বিকাশ প্রকল্প -এর আওতায় পরিপূরক পুষ্টি সরবরাহ করবে।
CG/BD/SB
(
প্রধানমন্ত্রীরদপ্তর
কে. কামরাজের জন্ম বার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লী, ১৫ জুলাই, ২০২১
প্রধানমন্ত্রী শ্রী নরেন্দ্র মোদী কে. কামরাজের জন্ম বার্ষিকীতে শ্রদ্ধা জ্ঞাপন করেছেন।
এক ট্যুইট বার্তায় প্রধানমন্ত্রী বলেছেন, ‘মহান ব্যক্তিত্ব কে. কামরাজের জন্ম বার্ষিকীতে আমি শ্রদ্ধা জ্ঞাপন করছি। তিনি জাতীয় উন্নয়ন ও সামাজিক ক্ষমতায়নে তাঁর জীবন উৎসর্গ করেছিলেন। শিক্ষা, স্বাস্থ্যসেবা এবং মহিলাদের ক্ষমতায়ণে তিনি যে কাজ করেছেন তা আজও দেশের মানুষকে অনুপ্রাণিত করে।’
CG/SS/NS
(Visitor Counter : 122
যোগাযোগওতথ্যপ্রযুক্তিমন্ত্রক
ডাকবিভাগের সেভিংস ব্যাঙ্ক অ্যাকাউন্টে সরাসরি অ্যাকাউন্টে অর্থ পাঠানোর প্রয়োজনীয় সুবিধের ব্যবস্থা করতে আধার সংযুক্তিকরণ
কলকাতা, ১৯ আগস্ট, ২০২০
ডাক বিভাগের পশ্চিমবঙ্গ শাখার চিফ পোস্ট মাস্টার জেনারেলের দপ্তর থেকে জানানো হয়েছে পোস্ট অফিসের সেভিংস ব্যাঙ্ক আকাউন্টে সরাসরি অর্থ পাঠানোর সুবিধে পাওয়ার জন্য ওই অ্যাকাউন্টগুলির আধার সংযুক্তিকরনের প্রক্রিয়া দ্রুত সম্পন্ন করতে হবে।
সংশ্লিষ্ট কতৃপক্ষ জানিয়েছেন, সরাসরি টাকা পাঠানোর সুবিধেপ্রাপ্ত বেশ কিছু পোস্ট অফিসের সেভিংস ব্যাঙ্ক আকাউন্টে আধার সংযুক্তিকরণ করা নেই। বর্তমানে এই সব অ্যাকাউন্টের গ্রাহকরা ন্যাশনাল পেমেন্ট কর্পোরেশন অফ ইন্ডিয়ার, ন্যাশনাল অটোমেটেড ক্লিয়ারিং হাউসের মাধ্যমে সরাসরি অর্থ পেয়ে থাকেন। কিন্তু কেন্দ্রের পরামর্শক্রমে অনেক আর্থিক প্রতিষ্ঠান তাদের গ্রাহকদের জন্য আধার- ভিত্তিক পেমেন্ট ব্যবস্থা শুরু করেছে।
এই কারণে ডাক বিভাগ সুবিধেভোগীদের সাহায্য করার জন্য ন্যাশনাল অটোমেটেড ক্লিয়ারিং হাউসের পরিবর্তে আধার-ভিত্তিক পেমেন্ট ব্যবস্থা শুরু করার সিদ্ধান্ত নিয়েছে।
SSS/CB
(Visitor Counter : 26
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১২৭ কোটি ৯৩ লক্ষ ছাড়িয়েছে
জাতীয় স্তরে সুস্থতার হার ৯৮.৩৫ শতাংশ
দেশে গত ২৪ ঘণ্টায় ২৪ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে ৮ হাজার ৩০৬ জন করোনা আক্রান্ত হয়েছেন
দেশে সুস্পষ্টভাবে করোনা আক্রান্তের সংখ্যা ৯৮ হাজার ৪১৬, যা ৫৫২ দিনে সর্বনিম্ন
সাপ্তাহিক ভিত্তিতে আক্রান্তের হার ০.৭৮ শতাংশ, যা গত ২২ দিনে ১ শতাংশের নীচে
নতুন দিল্লি, ০৬ ডিসেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৪২ লক্ষ ৫৫ হাজার ৯১১। আজ সকাল ৭টা পর্যন্ত পাওয়া তথ্য অনুযায়ী মোট টিকাকরণের সংখ্যা ১২৭ কোটি ৯৩ লক্ষ ৯ হাজার ৬৬৯।
মোট টিকাকরণের পরিসংখ্যান নিম্নরূপ -
|
|
স্বাস্থ্য কর্মী
|
|
প্রথম ডোজ
|
|
১,০৩,৮৪,৬১৭
|
|
দ্বিতীয় ডোজ
|
|
৯৫,৪৮,০০৯
|
|
প্রথম সারির স্বাস্থ্য কর্মী
|
|
প্রথম ডোজ
|
|
১,৮৩,৮১,২৩৩
|
|
দ্বিতীয় ডোজ
|
|
১,৬৫,৯২,১৭৫
|
|
১৮ – ৪৪ বছর বয়সী
|
|
প্রথম ডোজ
|
|
৪৬,৭৫,২২,০২৯
|
|
দ্বিতীয় ডোজ
|
|
২৪,৪৪,৮৭,১২১
|
|
৪৫ – ৫৯ বছর বয়সী
|
|
প্রথম ডোজ
|
|
১৮,৬৯,১৫,৭৭১
|
|
দ্বিতীয় ডোজ
|
|
১২,৬২,৯৪,৮১২
|
|
৬০ বছরের ঊর্ধ্বে
|
|
প্রথম ডোজ
|
|
১১,৬৯,৯৭,৬২২
|
|
দ্বিতীয় ডোজ
|
|
৮,২১,৮৬,২৮০
|
|
মোট
|
|
১,২৭,৯৩,০৯,৬৬৯
দেশে গত ২৪ ঘণ্টায় সুস্থ হয়েছেন ৮ হাজার ৮৩৪ জন। এর ফলে মহামারী শুরুর সময় থেকে মোট আরোগ্য লাভের সংখ্যা ৩ কোটি ৪০ লক্ষ ৬৯ হাজার ৬০৮। জাতীয় স্তরে সুস্থতার হার বর্তমানে ৯৮.৩৫ শতাংশ।
কেন্দ্রীয় সরকারের পাশাপাশি রাজ্য/ কেন্দ্রশাসিত অঞ্চলগুলির সমন্বয়মূলক প্রয়াসের ফলে গত ১৬২ দিনে দৈনিক আক্রান্তের সংখ্যা ৫০ হাজারের নীচে রয়েছে। গত ২৪ ঘণ্টায় নতুন করে আক্রান্ত হয়েছেন ৮ হাজার ৩০৬ জন।
দেশে সুস্পষ্টভাবে করোনায় আক্রান্তের সংখ্যা ৯৮ হাজার ৪১৬। যা গত বছরের মার্চ মাস থেকে সর্বনিম্ন এবং মোট আক্রান্তের ০.২৮ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৮ লক্ষ ৮৬ হাজার ২৬৩টি নমুনা পরীক্ষা করা হয়েছে। এর ফলে সামগ্রিকভাবে মোট নমুনা পরীক্ষার সংখ্যা ৬৪ কোটি ৮২ লক্ষ ৫৯ হাজার ৬৭টি।
দেশে একদিকে যেমন নমুনা পরীক্ষার হার লাগাতার বেড়েছে, অন্যদিকে তেমন সাপ্তাহিক ভিত্তিতে আক্রান্তের হার দাঁড়িয়েছে ০.৮৭ শতাংশ, যা গত ২২ দিনে ১ শতাংশের নীচে। একইভাবে দৈনিক আক্রান্তের হার দাঁড়িয়েছে ০.৯৫ শতাংশ। দৈনিক ভিত্তিতে আক্রান্তের হার গত ৬৩ দিনে ২ শতাংশের রয়েছে এবং গত ৯৮ দিনে ৩ শতাংশের নীচে।
CG/SS/SKD/
(Visitor Counter : 116
কর্মী, জন-অভিযোগএবংপেনশনমন্ত্রক
কেন্দ্রীয় তথ্য কমিশনের পক্ষ থেকে “মানব সম্পদ উন্নয়ন ও তথ্যের অধিকার আইন ২০০৫” নিয়ে সেমিনার আয়োজন
নয়াদিল্লি, ০৯ অগাস্ট, ২০১৯
কেন্দ্রীয় তথ্য কমিশনের পক্ষ থেকে আজ এখানে “মানবসম্পদ উন্নয়ন ও তথ্যের অধিকার আইন ২০০৫” নিয়ে এক সেমিনার আয়োজন করা হয়। সেমিনারে মুখ্য তথ্য কমিশনার, কেন্দ্রীয় তথ্য কমিশনার, প্রাক্তন তথ্য কমিশনারা ছাড়াও রাজ্যগুলির তথ্য কমিশনার, বিভিন্ন স্বেচ্ছাসেবী সংস্হা ও সংশ্লিষ্ট ক্ষেত্রের সঙ্গে যুক্ত প্রতিষ্ঠানের প্রতিনিধিরা উপস্হিত ছিলেন।
মুখ্য তথ্য কমিশনার শ্রী সুধীর ভার্গভ তাঁর স্বাগত ভাষনে এ ধরণের সেমিনার আয়োজনের প্রয়োজনীয়তার কথা উল্লেখ করে শিক্ষা ক্ষেত্রে তথ্যের অধিকার আইনের গুরুত্বের কথা বলেন। কেন্দ্রীয় উচ্চশিক্ষা দপ্তরের সচিব শ্রী আর সুহ্মমনিয়ম ভাষণ দেন।
ইসরোর প্রাক্তন প্রধান তথা জাতীয় শিক্ষানীতি কমিটির সভাপতি ডঃ কে কস্তুরিরঙ্গন মূল ভাষণ দেন। কেন্দ্রীয় মাধ্যমিক শিক্ষা পর্ষদের চেয়ারপার্সন শ্রীমতি অনিতা কারওয়াল তথ্যের অধিকার আইন ২০০৫ রূপায়ণের প্রেক্ষিতে শিক্ষা ক্ষেত্রে যে অগ্রগতি ও উন্নতি হয়েছে সে সম্পর্কে বিস্তারিত ব্যাখ্যা দেন। এই আইন রূপায়ণের ফলে প্রতিযোগিতামূলক পরীক্ষায় প্রাপ্ত নম্বর সহ পড়ুয়াদের উত্তরপত্র দেখানোর বিধি চালু হয়েছে। শিক্ষা ব্যবস্হায় মাশুল সংক্রান্ত বিভিন্ন বিষয়ে তথ্যের অধিকার সুরক্ষার সঙ্গে যুক্ত বিশিষ্ট কর্মী শ্রী দেবেন্দর কুমার সিং বিস্তারিত আলোকপাত করেন। তথ্য কমিশনার শ্রী যশবর্ধন কুমার সিনহার বক্তব্য দিয়ে সেমিনার শেষ হয়।
SSS/BD/NS
(Visitor Counter : 92
যোগাযোগওতথ্যপ্রযুক্তিমন্ত্রক
ভারত নেট প্রকল্প রূপায়ণের জন্য ভারত ব্রডব্যান্ড নেটওয়ার্ক লিমিটেড গুরুত্বপূর্ণ ভূমিকা পালন করছে : মনোজ সিনহা
নয়াদিল্লি, ১৫ অক্টোবর, ২০১৮
ভারত ব্রডব্যান্ড নেটওয়ার্ক লিমিটেডের নতুন দিল্লীর পূর্ব কিদোয়াই নগরে মুখ্য কার্যালয়ের নতুন দপ্তরের উদ্বোধন করলেন যোগাযোগ  ও রেল প্রতিমন্ত্রী শ্রী মনোজ সিনহা। উদ্বোধনী অনুষ্ঠানে উপস্থিত সংবাদমাধ্যমের প্রতিনিধিদের মন্ত্রী জানান, দেশের আড়াই কোটি গ্রাম পঞ্চায়েতকে ডিজিটাল মাধ্যমে জুড়তে ভারত নেট প্রকল্পের রূপায়ণ করা হচ্ছে। বিবিএনএল সংস্থা এই প্রকল্পের সফল রূপায়ণে অগ্রণী ভূমিকা পালন করেছে।এই ফ্ল্যাগশিপ প্রকল্প রূপায়ণের মূল উদ্দেশ্য ই-প্রশাসন, ই-স্বাস্থ্য পরিষেবা, ই-শিক্ষা ব্যবস্থা, ই-ব্যাঙ্কিং ও এই ধরণের অন্য পরিষেবাগুলি ভেদাভেদহীনভাবে দেশের বিভিন্ন প্রান্তে বসবাসকারী নাগরিকদের কাছে পৌঁছে দেওয়া। প্রকল্পের প্রায় অর্ধেক কাজ শেষ হয়ে গেছে। বাকিটা ২০১৯ সালের মার্চ মাসের মধ্যে শেষ করার লক্ষ্য গ্রহণ করা হয়েছে বলে মন্ত্রী জানান।
বিবিএনএল-এর নতুন প্রধান কার্যালয়ের স্থানটি নগরোন্নয়ন মন্ত্রকের কাছ থেকে এনবিসিসি লিমিটেডের মাধ্যমে লিজে নেওয়া হয়েছে। মোট ৩৬,৫৯৭ বর্গ ফিট কার্যালয়ের মধ্যে বিভিন্ন শিক্ষা প্রতিষ্ঠান থেকে আসা ছাত্রছাত্রীদের জন্য আলাদা স্থান রয়েছে যাতে তারা ভারত নেট চাক্ষুষ করতে পারে।
SSS/SC/DM/…
(Visitor Counter : 110
প্রতিরক্ষামন্ত্রক
আইএনএস ঐরাবত দ্বিতীয় পর্যায়ের ‘মিশন সাগর’এ জিবুতি-তে খাদ্য সাহায্য পৌঁছে দিয়েছে
নয়াদিল্লী, ১২ নভেম্বর, ২০২০
সাগর-২ মানবিক মিশনের অধীনে নৌবাহিনীর জাহাজ ঐরাবত ১০ই নভেম্বর জিবুতি বন্দরে পৌঁছেছে। ভারত সরকার প্রাকৃতিক বিপর্যয় এবং কোভিড-১৯ মহামারীর ফলে উদ্ভুত সংকট থেকে বেরিয়ে আসার জন্য বন্ধু রাষ্ট্রগুলিকে সাহায্য করে থাকে। এর অঙ্গ হিসেবে আইএনএস ঐরাবতের মাধ্যমে জিবুতির জনসাধারণের জন্য খাদ্য সাহায্য পাঠানো হয়েছে।
১১ই নভেম্বর জিবুতি বন্দরে একটি অনুষ্ঠানের মধ্য দিয়ে সেদেশের সমাজ কল্যাণ মন্ত্রকের মহাসচিব মেমে ইফরাহ আলি আহমেদ জিবুতিতে নিযুক্ত ভারতীয় রাষ্ট্রদূত শ্রী অশোক কুমারের কাছ থেকে এই সাহায্য গ্রহণ করেছেন। আইএনএস ঐরাবতের কমান্ড্যান্ট প্রশান্ত কুমার এই অনুষ্ঠানে উপস্থিত ছিলেন।
দ্বিতীয় পর্যায়ের সাগর মিশনের ক্ষেত্রে প্রধানমন্ত্রী শ্রী নরেন্দ্র মোদী সংশ্লিষ্ট অঞ্চলের সার্বিক উন্নয়ন ও নিরাপত্তার জন্য এই উদ্যোগের সূচনা করেছেন। ভারত মহাসাগরীয় অঞ্চলে ভারতীয় নৌবাহিনী গুরুত্বপূর্ণ ভূমিকা পালন করে। সামুদ্রিক কোন সংকট দেখা দিলে ভারতীয় নৌবাহিনী প্রথম সাহায্যের হাত বাড়িয়ে দেয়। ভারত তার সামুদ্রিক প্রতিবেশীদের সঙ্গে সম্পর্ক দৃঢ় করতে আগ্রহী। প্রতিরক্ষা ও বিদেশ মন্ত্রকের সমন্বয় বজায় রেখে সাগর মিশনের কাজ করা হচ্ছে।
CG/CB/NS
(Visitor Counter : 134
প্রতিরক্ষামন্ত্রক
প্রতিরক্ষা মন্ত্রক এবং মেসার্স ডেটা প্যাটার্ন  প্রাইভেট লিমিটেডের মধ্যে নিখুঁতভাবে কর্মক্ষম নয়টি রেডার বসানো এবং তা চালু করার চুক্তি
নয়াদিল্লি, ২৬ অগাস্ট, ২০১৯
‘বাই ইন্ডিয়ান’ কর্মসূচির আওতায় দেশে তৈরি নিখুঁতভাবে কর্মক্ষম নয়টি রেডার বসানো ও তা চালু করার জন্য প্রতিরক্ষা মন্ত্রক এবং মেসার্স ডেটা প্যাটার্ন  প্রাইভেট লিমিটেডের মধ্যে ৩৮০ কোটি টাকার চুক্তি সম্পাদিত হয়েছে। এই রেডারগুলি ভারতীয় নৌ-বাহিনীর বিমানঘাঁটি এবং বায়ুসেনার বিমানঘাঁটির জন্য কাজ করবে।
এই রেডারগুলি বিমানঘাঁটিতে বিমান অবতরণের সময় নিরাপত্তা বৃদ্ধি করবে। ভারতীয় নৌ-বাহিনীর বিমানঘাঁটিগুলিতে ২০২২-এর এপ্রিল এবং ভারতীয় বায়ুসেনার বিমানঘাঁটিগুলিতে ২০২২-এর ডিসেম্বরের মধ্যে এগুলি বসিয়ে চালু করার কাজ সম্পূর্ণ হবে।
CG/CB/DM
(Visitor Counter : 104
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮২ কোটি ৫৫ লক্ষ ছাড়িয়েছে
১২-১৪ বছর বয়সীদের ৯০ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ২১ হাজার ৫৩০ হয়েছে; যা মোট আক্রান্তের ০.০৫ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৬৮৫
জাতীয় স্তরে সুস্থতার হার বর্তমানে ৯৮.৭৫ শতাংশ
সাপ্তাহিক-ভিত্তিতে আক্রান্তের হার ০.৩৩ শতাংশ
নয়াদিল্লি, ২৫ মার্চ, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৮২ কোটি ৫৫ লক্ষ ৭৫ হাজার ১২৬।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ৯০ লক্ষ ৬ হাজার ৭৮২টি কোভিড-১৯ টিকার প্রথম ডোজ দেওয়া হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১০৪০৩৩৩০
৯৯৯৪৪৮৫
৪৩৯৮৩৮৩
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১৮৪১২৫৫৭
১৭৪৯৬৭৫৯
৬৭৪৫৭৮০
|
|
১২-১৪ বছর বয়সী
|
|
প্রথম ডোজ
|
|
৯০০৬৭৮২
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫৬৬০৭৩৭২
৩৬৬২৯৯১৪
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫৪০৯৯৬৭৪
৪৬২০৬৪৪৯৩
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০২৬৫৯৫৭২
১৮৪৪০১৩৪৬
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২৬৬৭৫৮৯১
১১৪৮৬০৩৬৩
১১১১৮৪২৫
|
|
|
|
প্রিকশন ডোজ
|
|
২,২২,৬২,৫৮৮
|
|
মোট
|
|
|
|
১,৮২,৫৫,৭৫,১২৬
ধারাবাহিকভাবে নিম্নমুখী প্রবণতা অব্যাহত থেকে দেশে সুস্পষ্টভাবে করোনায় আক্রান্তের সংখ্যা বর্তমানে ২১ হাজার ৫৩০ হয়েছে, যা মোট আক্রান্তের ০.০৫ শতাংশ।
একইভাবে জাতীয় স্তরে সুস্থতার হার বর্তমানে ৯৮.৭৫ শতাংশ। দেশে গত ২৪ ঘণ্টায় সুস্থ হয়েছেন ২ হাজার ৪৯৯ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৪ লক্ষ ৭৮ হাজার ৮৭।
দেশে গত ২৪ ঘণ্টায় নতুন করে আক্রান্ত হয়েছেন ১ হাজার ৬৮৫ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৬ লক্ষ ৯১ হাজার ৪২৫টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৮ কোটি ৫৬ লক্ষ ৪৪ হাজার ২২৫।
দেশে সাপ্তাহিক ও দৈনিক-ভিত্তিতে আক্রান্তের হার লাগাতার নিম্নমুখী। সাপ্তাহিক-ভিত্তিতে আক্রান্তের হার বর্তমানে ০.৩৩ শতাংশ। একইভাবে, দৈনিক আক্রান্তের হার দাঁড়িয়েছে ০.২৪ শতাংশ।
CG/SS/SB
(Visitor Counter : 119
প্রধানমন্ত্রীরদপ্তর
কেন্দ্রীয় শিক্ষা মন্ত্রকের উদ্যোগে জি-২০ জনভাগীদারি কর্মসূচিতে রেকর্ড সংখ্যক অংশগ্রহণে প্রধানমন্ত্রীর সন্তোষ প্রকাশ
নয়াদিল্লি, ১০ জুন, ২০২৩
প্রধানমন্ত্রী শ্রী নরেন্দ্র মোদী কেন্দ্রীয় শিক্ষা মন্ত্রকের উদ্যোগে জি-২০ জনভাগীদারি কর্মসূচিতে রেকর্ড সংখ্যক অংশগ্রহণে সন্তোষ প্রকাশ করেছেন।
ভারতের সভাপতিত্বে জি-২০ গোষ্ঠীর কর্মসূচিতে শিক্ষা মন্ত্রক মিশ্র শিক্ষা ব্যবস্থার মাধ্যমে প্রাথমিক সাক্ষরতা ও গণনা সম্পর্কে জ্ঞান নিশ্চিত করার যে উদ্যোগ নিয়েছে তার আওতায় বিভিন্ন কর্মসূচি গ্রহণ করা হয়।
এ পর্যন্ত ১.৫ কোটির বেশি ছাত্রছাত্রী, শিক্ষক-শিক্ষিকা এবং বিভিন্ন সমাজের সদস্যবৃন্দ বিপুল উৎসাহ ও উদ্দীপনার সঙ্গে সংশ্লিষ্ট কর্মসূচীতে যোগ দিয়েছেন।
কেন্দ্রীয় শিক্ষা মন্ত্রকের এক ট্যুইট বার্তার প্রত্যুত্তরে প্রধানমন্ত্রী বলেছেন :
“বিপুল সংখ্যায় এই অংশগ্রহণ দেখে আমি আনন্দিত, যা আমাদের সমন্বিত ও সুস্থায়ী এক ভবিষ্যৎ গড়ে তোলার উদ্যোগকে আরও শক্তিশালী করবে। যাঁরা এই কর্মসূচিতে অংশ নিয়েছেন এবং ভারতের সভাপতিত্বে জি-২০ গোষ্ঠীকে আরও শক্তিশালী করে তুলেছেন, তাঁদের সকলকে ধন্যবাদ জানাই।”
CG/CB/DM
(Visitor Counter : 63
প্রতিরক্ষামন্ত্রক
পূর্বাঞ্চলীয় বায়ুসেনা কমান্ড কলকাতা ও অন্ডাল বিমানবন্দর থেকে যুদ্ধ বিমান চালাবে
কলকাতা, ১৬ অক্টোবর, ২০১৯
পূর্বাঞ্চলীয় বায়ুসেনা কমান্ড তার অধীনে থাকা ৬টি বিমানবন্দর থেকে যুদ্ধ বিমান চালানোর সিদ্ধান্ত নিয়েছে। এই বিমানবন্দরগুলি হ’ল ডিমাপুর, ইম্ফল, গুয়াহাটি, কলকাতা, পাশিঘাট এবং অন্ডাল। দুটি পর্যায়ে এই বিমান চালানোর পরিকল্পনা করা হয়েছে। প্রথম পর্যায়ে ১৬ থেকে ১৯শে অক্টোবর পর্যন্ত এবং দ্বিতীয় পর্যায়ে ২৯ অক্টোবর থেকে পয়লা নভেম্বর পর্যন্ত যুদ্ধ বিমান চালানো হবে। প্রতিকূল পরিস্থিতিতে প্রত্যন্ত এলাকা থেকে ত্রাণ ও উদ্ধারকার্য চালনোর জন্য বাহিনীর কর্মদক্ষতা বাড়ানোর প্রশিক্ষণের উদ্দেশ্যেই এই বিমান চালানো হবে।
এই ধরনের যুদ্ধ বিমান চালানোর ফলে বিমান বাহিনীর পাইলট ও কর্মীরা ব্যস্ততম বিমানবন্দরগুলিতে বিমান ওঠা-নামার প্রক্রিয়া সম্বন্ধে সচেতন হতে পারবেন এবং অসামরিক প্রশাসনের সঙ্গে সমন্বয় বৃদ্ধি পাবে। বায়ুসেনার পক্ষ থেকে সুখোই ৩০ এমকেআই এবং হক ১৩২ শ্রেণীর যুদ্ধ বিমান চালানোর সিদ্ধান্ত নেওয়া হয়েছে।
CG/BD/SB
(Visitor Counter : 25
স্বাস্থ্যওপরিবারকল্যাণমন্ত্রক
আরোগ্যের হার বৃদ্ধি পেয়ে ৬৮ শতাংশের কাছাকাছি পৌঁছেছে
নয়াদিল্লী, ৭ আগস্ট, ২০২০
ভারত কোভিড-১৯ মোকাবিলায় এগিয়ে চলেছে। একদিকে ক্রবর্ধমান কোভিড-১৯ রোগীদের আরোগ্যের হার বৃদ্ধি, অন্যদিকে বিশ্বের অন্যান্য দেশের তুলনায় ভারতে মৃত্যুহার ক্রমশই কমেছে। ভারতে ৬৮ শতাংশের কাছাকাছি সুস্থতার হার পৌঁছে এক নজির সৃষ্টি করেছে। কোভিড-১৯ আক্রান্ত রোগীদের মৃত্যুহার কমে দাঁড়িয়েছে ২.০৫ শতাংশ। একদিকে সুস্থতার হার বৃদ্ধি অন্যদিকে মৃত্যুর হার ক্রমশই কমে আসা এই দুই ধারাবাহিকতায় দেশে কোভিড-১৯ সংক্রমিত এবং সুস্থ হওয়া রোগীর সংখ্যার মধ্যে পার্থক্য দাঁড়িয়েছে ৭ লক্ষ ৭০ হাজারের বেশি।
গত ২৪ ঘন্টায় কোভিড-১৯ থেকে আরোগ্য লাভ করেছেন ৪৯ হাজার ৭৬৯ জন। এই নিয়ে দেশে মোট সুস্থ হয়ে উঠলেন ১৩ লক্ষ ৭৮ হাজার ১০৫ জন। কেন্দ্রের জারি করা ক্লিনিক্যাল ট্রিটমেন্ট প্রোটোকলের আওতায় হাসপাতালগুলির পরিকাঠামোগত উন্নতি এবং হাসপাতালে ভর্তি রোগীদের উন্নত দক্ষ চিকিৎসা ব্যবস্থাপনার ওপর জোর দেওয়ার ফলে দেশে কার্যকরভাবে সুস্থতার হার বৃদ্ধি সুনিশ্চিত হয়েছে। গত ২ সপ্তাহে দৈনিক সুস্থ রোগীর সংখ্যা ২৬ হাজার থেকে বেড়ে ৪৪ হাজারে পৌঁছেছে।
কেন্দ্রীয় সরকার এবং রাজ্য ও কেন্দ্রশাসিত অঞ্চলগুলির সমন্বিত প্রয়াস, নিরবচ্ছিন্ন পরীক্ষার সঙ্গে নজরদারি চালানোর ফলে করোনা সংক্রমিত হওয়ার থেকে সুস্থতার শতাংশ ক্রমশই বৃদ্ধি পেয়েছে। এরফলে দৈনিক আরোগ্যের সংখ্যা উল্লেখযোগ্যভাবে বৃদ্ধি পেয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/SS/NS
কেন্দ্রীয়মন্ত্রিসভা
পাটনায় গণ-পরিবহণ ও যোগাযোগ ব্যবস্থার অগ্রগতি
পাটনা মেট্রো রেল প্রকল্পে মন্ত্রিসভার অনুমোদন
পাটনায় মেট্রো রেলের দুটি করিডর ১৩,৩৬৫ কোটি ৭৭ লক্ষ টাকা ব্যয়ে পাঁচ বছরে সম্পন্ন করা হবে
নয়াদিল্লি, ১৩ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ১৩,৩৬৫ কোটি ৭৭ লক্ষ টাকা ব্যয়ে পাটনা মেট্রো রেলর দুটি করিডর – দানাপুর থেকে মিঠাপুর এবং পাটনা রেল স্টেশন থেকে নতুন আইএসবিটি পর্যন্ত প্রকল্প রূপায়ণের প্রস্তাবে অনুমোদন দেওয়া হয়েছে।
পাটনায় মেট্রো রেল প্রকল্পটির কাজ পাঁচ বছরে সম্পূর্ণ করা হবে। দানাপুর ক্যান্টনমেন্ট থেকে মিঠাপুর পর্যন্ত করিডরটি পাটনা শহরের ঘন জনবসতিপূর্ণ এলাকা - রাজাবাজার, সচিবালয়, হাইকোর্ট, আইন বিশ্ববিদ্যালয় রেল স্টেশনকে যুক্ত করবে। অন্যদিকে, পাটনা জংশন থেকে আইএসবিটি করিডরটি গান্ধী ময়দান, পিএমসিএইচ, পাটনা বিশ্ববিদ্যালয়, রাজেন্দ্র নগর, মহাত্মা গান্ধী সেতু, ট্রান্সপোর্ট নগর ও আইএসবিটি-কে সংযুক্ত করবে। দানাপুর থেকে মিঠাপুর, এই ১৬.৯৪ কিলোমিটার দীর্ঘ করিডরটির বেশির ভাগই মাটির নিচ দিয়ে যাবে। এই করিডরটিতে ১১টি স্টেশন থাকবে। অন্যদিকে, পাটনা স্টেশন থেকে নতুন আইএসবিটি-র ১৪.৪৫ কিলোমিটার দীর্ঘ করিডরের বেশির ভাগ অংশই মাটির ওপর থাকবে। এই করিডরে ১২টি স্টেশন থাকবে।
অনুমোদিত করিডর দুটি অন্যান্য পরিবহণ ব্যবস্থার সঙ্গে যেমন রেল স্টেশন এবং আইএসবিটি স্টেশনের সঙ্গে যুক্ত থাকবে।
CG/SC/DM
(Visitor Counter : 232
স্বরাষ্ট্র মন্ত্রক
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ উত্তরপ্রদেশের নয়ডায় ১৮ অগাস্ট শুক্রবার সিআরপিএফ গ্রুপ সেন্টারে একটি গাছের চারা রোপণ করবেন; এরফলে চারাগাছের সংখ্যা দাঁড়াবে চারকোটি
নতুন দিল্লি, ১৭ অগাস্ট, ২০২৩
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ উত্তরপ্রদেশের নয়ডায় ১৮ অগাস্ট শুক্রবার সিআরপিএফ গ্রুপ সেন্টারে একটি গাছের চারা রোপণ করবেন, এরফলে চারাগাছের সংখ্যা দাঁড়াবে চারকোটি। স্বরাষ্ট্রমন্ত্রী বৈদ্যুতিন মাধ্যমে সিআরপিএফ-এর আটটি বিভিন্ন চত্ত্বরে ১৫টি নবনির্মিত ভবনেরও উদ্বোধন করবেন। সারা দেশে এই বিশাল বৃক্ষরোপণ কর্মসূচি ২০২০ সালের ১২ জুলাই থেকে শুরু করেছিলেন কেন্দ্রীয় স্বরাষ্ট্রমন্ত্রী শ্রী অমিত শাহ।
প্রধানমন্ত্রী শ্রী নরেন্দ্র মোদীর দূরদর্শিতায় ও সুযোগ্য নেতৃত্বে কেন্দ্রীয় স্বরাষ্ট্রমন্ত্রী শ্রী অমিত শাহ সারা দেশে ২০২০-২০২২ এই তিন বছর সময়ে ৩ কোটি ৫৫ লক্ষের বেশি গাছের চারা রোপণ করেছেন। ২০২৩ সালে সিআরপিএফ-এর কর্মীদের জন্য ১ কোটি ৫০ লক্ষ গাছের চারা রোপণের লক্ষ্যমাত্রা স্থির হয়েছিল। এর ফলে, মোট ৫ কোটি গাছের চারা রোপণ করবে সিএপিএফ, যা সামগ্রিক ভাবে পরিবেশ রক্ষায় বিশেষ ভূমিকা পালন করবে।
বিভিন্ন ক্ষেত্রে যথাযথ গাছের চারা রোপণের জন্য একটি সময়সারণী স্থির করা হয়েছিল। একজন নোডাল অফিসারও নিয়োগ করা হয়। মোট বৃক্ষরোপণের অন্তত ৫০ শতাংশ যেন স্থানীয় গাছ হয়, সেদিকে বিশেষ নজর দেওয়া হয়। পাশাপাশি গাছগুলির আয়ু যেন ১০০ বছর ও তার বেশি হয়, সেদিকেও নজর দেওয়া হয়েছিল। এছাড়াও ঔষধি এবং পরিবেশবান্ধব বৃক্ষরোপণে বিশেষ গুরুত্ব দেওয়া হয়।
দেশের অভ্যন্তরীণ নিরাপত্তা রক্ষার পাশাপাশি একতা ও অখণ্ডতা রক্ষায় কেন্দ্রীয় সশস্ত্রপুলিশ বাহিনী সর্বদাই বিশেষ ভূমিকা পালন করে। পরিবেশ রক্ষায় ও ভবিষ্যতের জীবনযাত্রা সহজ করতে এই বাহিনীর ভূমিকাও উল্লেখযোগ্য।
(AC/PM/AS/
যুবওক্রীড়াবিষয়কমন্ত্রক
ফিট ইন্ডিয়া অভিযান
নয়াদিল্লি, ৬ ফেব্রুয়ারি, ২০২০
ফিট ইন্ডিয়া অভিযানের জন্য সরকার মধ্যস্থতাকারীর ভূমিকা পালন করছে। উদ্দেশ্য, এই অভিযানকে গণ-আন্দোলনের রূপ দেওয়া। ফিট ইন্ডিয়া অভিযান হল নাগরিক-কেন্দ্রিক এমন এক কর্মসূচি, যেখানে সাধারণ মানুষের যথাসম্ভব অংশগ্রহণ ঐচ্ছিক বিষয়। এই অভিযানের উদ্দেশ্য হল, সাধারণ মানুষকে দৈনন্দিন জীবনে ফিট থাকার ব্যাপারে সচেতন করে তোলা।
লোকসভায় আজ এক প্রশ্নের লিখিত জবাবে একথা জানিয়েছেন ক্রীড়া ও যুব বিষয়ক দপ্তরের স্বাধীন দায়িত্বপ্রাপ্ত প্রতিমন্ত্রী শ্রী কিরেন রিজিজু। তিনি আরও জানান, পরম্পরাগত গ্রামীণ ও সম্পূর্ণ দেশীয় ক্রীড়াগুলি প্রচলিত রীতি অনুযায়ী পরিচালিত হয় না। এমনকি, এ ধরনের খেলাধূলাগুলিতে যোগ্য নেতৃত্বদানেরও অভাব রয়েছে। এই বিষয়গুলিকে বিবেচনা রেখেই সরকার গ্রামীণ ও সম্পূর্ণ দেশীয় ক্রীড়াগুলির প্রসারে নেতৃত্বদানের ক্ষেত্রে উৎসাহিত করার সিদ্ধান্ত নিয়েছে।
এই লক্ষ্যে একাধিক উদ্যোগ গ্রহণ করা হয়েছে। এর মধ্যে রয়েছে – খেলো ইন্ডিয়া কর্মসূচির আওতায় মাল্লাখাম্ব, কালারিপায়াত্তু, গাটকা এবং থাং-থা-র মতো গ্রামীণ ও সম্পূর্ণ দেশীয় ক্রীড়াগুলিকে অন্তর্ভুক্ত করা; ২০১৯-২০ অর্থবর্ষে ক্রীড়া পরিকাঠামো উন্নয়ন, ক্রীড়া সরঞ্জাম সহায়তা, প্রশিক্ষক নিয়োগ, প্রশিক্ষকদের প্রশিক্ষণ ও মেধাবী তথা সম্ভাবনাময় খেলোয়াড়দের বৃত্তি প্রদানের জন্য ১০ কোটি ৮৫ লক্ষ টাকা মঞ্জুর প্রভৃতি।
২০২০-র খেলো ইন্ডিয়া যুব গেমসে খোখো ও কাবাডি খেলাকে অন্তর্ভুক্ত করা হয়। ভুবনেশ্বরে আগামী ২২শে ফেব্রুয়ারি থেকে শুরু হতে চলা প্রথম খেলো ইন্ডিয়া বিশ্ববিদ্যালয় গেমসেও কাবাডিকে অন্তর্ভুক্ত করা হয়েছে বলে শ্রী রিজিজু জানান।
CG/BD/DM
(Visitor Counter : 47
প্রতিরক্ষামন্ত্রক
নির্দিষ্ট সময়ের ব্যবধানে পরপর দুটি পিনাকা ক্ষেপণাস্ত্রের পরীক্ষামূলক সফল উৎক্ষেপণ
নয়াদিল্লি, ২০ ডিসেম্বর, ২০১৯
পিনাকা ক্ষেপণাস্ত্র ব্যবস্থার পরীক্ষামূলক উৎক্ষেপণের অঙ্গ হিসেবে আজ প্রতিরক্ষা গবেষণা ও উন্নয়ন সংস্থার  পক্ষ থেকে দুটি ক্ষেপণাস্ত্রের পরীক্ষামূলক উৎক্ষেপণ করা হয়। উল্লেখ করা যেতে পারে, এই মিসাইল ব্যবস্থার প্রথম উৎক্ষেপণ গতকাল সম্পন্ন হয়। আজ ওড়িশা উপকূলের চাঁদিপুর থেকে দ্বিতীয় উৎক্ষেপণের অঙ্গ হিসেবে নির্দিষ্ট সময়ের ব্যবধানে পরপর দুটি ক্ষেপণাস্ত্র সাফল্যের সঙ্গে উৎক্ষেপণ করা হয়।
এই উৎক্ষেপণের উদ্দেশ্য ছিল স্বল্প দূরত্বের মধ্যে শত্রুপক্ষের শিবিরে আঘাত হানার ক্ষমতা পরীক্ষা করে দেখা। এজন্য ২০ কিলোমিটার দূরে সুনির্দিষ্ট লক্ষ্যবস্তুতে ক্ষেপণাস্ত্র দুটি সঠিকভাবে আঘাত হানতে সক্ষম হয়। ক্ষেপণাস্ত্র উৎক্ষেপণের পর থেকে নির্দিষ্ট লক্ষ্যবস্তুতে আঘাত হানা পর্যন্ত সমগ্র প্রক্রিয়ার ওপর একাধিক পর্যায়ে নজরদারিও চালানো হয়। আজ যে দুটি ক্ষেপণাস্ত্র ৬০ সেকেন্ডের ব্যবধানে পরপর পরীক্ষামূলক উৎক্ষেপণ করা হয় তার সমস্ত উদ্দেশ্য পূরণ হয়েছে।
ক্ষেপণাস্ত্রের পরীক্ষামূলক এই উৎক্ষেপণ সফল হওয়ায় ডিআরডিও-র চেয়ারম্যান ডঃ জি সতীশ রেড্ডি উৎক্ষেপণের সঙ্গে যুক্ত সংস্থার সংশ্লিষ্ট সকলকে অভিনন্দন জানিয়েছেন।
CG/BD/DM
(Visitor Counter : 120
প্রধানমন্ত্রীরদপ্তর
ওড়িয়া নববর্ষ ও মহা বিশুভ পানা সংক্রান্তি উপলক্ষে ওড়িশাবাসীকে প্রধানমন্ত্রীর শুভেচ্ছা
নয়াদিল্লি, ১৪ এপ্রিল, ২০২১
প্রধানমন্ত্রী শ্রী নরেন্দ্র মোদী ওড়িয়া নববর্ষ ও মহা বিশুভ পানা সংক্রান্তি উপলক্ষে ওড়িশাবাসীকে শুভেচ্ছা জানিয়েছেন।
এক ট্যুইটে শ্রী মোদী বলেছেন, “সকলকে ওড়িয়া নববর্ষের শুভেচ্ছা! ওড়িয়া নববর্ষ এবং মহা বিশুভ পানা সংক্রান্তি উপলক্ষে ওড়িশাবাসীকে আমার আন্তরিক শুভেচ্ছা। আমি প্রার্থনা করি, আগামী বছরে আপনাদের সমস্ত প্রত্যাশা পূরণ হোক। নতুন বছরে সকলে সুস্থ থাকুন ও আনন্দে কাটান।”
CG/BD/DM/
(
শিল্পওবাণিজ্যমন্ত্রক
ই-বাণিজ্য এবং পণ্য পরিবহন শিল্প সংস্থার প্রতিনিধিদের সঙ্গে ভিডিও কনফারেন্সের মাধ্যমে বৈঠক শ্রী পীযূষ গোয়েলের
২৭ মার্চ, নতুন দিল্লি
কেন্দ্রীয় শিল্প ,বাণিজ্য এবং রেলমন্ত্রী শ্রী পীযূষ গোয়েল বৃহস্পতিবার ই-বাণিজ্য এবং পণ্য পরিবহন শিল্প সংস্থার প্রতিনিধিদের সঙ্গে ভিডিও কনফারেন্সের মাধ্যমে বৈঠক করেছেন। কোভিড-১৯ সংক্রমনের জেরে দেশজুড়ে লকডাউন পরিস্থিতিতে সমস্যা এবং তার সমাধানের বিভিন্ন পন্থা পদ্ধতি নিয়ে আলোচনা হয় এই বৈঠকে। কেন্দ্রীয় মন্ত্রী শিল্প সংস্থার প্রতিনিধিদের আশ্বস্ত করে বলেছেন ,নিত্য প্রয়োজনীয় সামগ্রী সহজে নিরাপদে সাধারণ মানুষের কাছে পৌঁছে দেওয়ার বিষয়ে সরকার বদ্ধপরিকর।
এ দিনের বৈঠকে উপস্থিত ছিলেন স্ন্যাপডিল,ফ্লিপকার্ট ,নেটমেডস,গোফার্স ,অ্যামাজন ইন্ডিয়া,বিগ বাস্কেট,উড়ান ,ফার্মইজি এর মত ই-বাণিজ্যিক সংস্থার প্রতিনিধিরা।এছাড়াও বৃহত্তর খুচরো বাণিজ্য বিপনন সংস্থা গুলির মধ্যে মেট্রো ক্যাশ অ্যান্ড ক্যারি ,ওয়াল মার্ট,পেটিএম ,সেফএক্সপ্রেস ,সুইগির - মত সংস্থার প্রতিনিধিরাও বৈঠকে উপস্থিত ছিলেন।
শ্রী গোয়েল জানিয়েছেন, নিত্যপ্রয়োজনীয় পণ্য সরবরাহ যাতে ঠিক থাকে এবং নির্বিঘ্নে সাধারণ মানুষের কাছে পৌঁছে যায় তার জন্য লক্ষ্য রাখছে কেন্দ্রীয় সরকার । এই কারণে কেন্দ্রীয় স্বরাষ্ট্র মন্ত্রকের পক্ষ থেকে নির্দিষ্ট নীতি নির্দেশিকা জারি করা হয়েছে। এমনকি এই লকডাউনের সময় নিত্যপ্রয়োজনীয় পণ্য সামগ্রী উৎপাদন ও বন্টন নির্বিঘ্নে করা যায় তা,দেখার জন্য মন্ত্রকের পক্ষ থেকে একটি কন্ট্রোলরুম খোলা হয়েছে।
CG/SS
(Visitor Counter : 95